open-index/open-wikipedia-markdown huggingface dataset:
Cocoon

Το "**Cocoon**" είναι ένα τραγούδι της Ισλανδής μουσικού Μπιορκ από το τέταρτο στούντιο άλμπουμ της *[[Vespertine]]*. Γράφτηκε από την ίδια και τον Thomas Knak και κυκλοφόρησε ως τρίτο σίνγκλ του άλμπουμ στις 11 Μαρτίου 2002 από την One Little Indian. Το τραγούδι, το οποίo εμπνεύστηκε από την τότε σχέση της με τον Matthew Barney, χρησιμοποιεί μεταφορές για να περιγράψει την ερωτική ζωή μιας γυναίκας όπου βιώνει δυσφορία μετά τη συνουσία.

## Μουσικό βίντεο
Το μουσικό βίντεο του "Cocoon" σκηνοθετήθηκε από την Eiko Ishioka και γυρίστηκε στη Νέα Υόρκη. Έκανε πρεμιέρα στο φεστιβάλ ταινιών Raindance τον Οκτώβριο του 2001 και κυκλοφόρησε διαδικτυακά μέσω της ιστοσελίδας της Μπιορκ το Φεβρουάριο του 2002, λίγο πριν την κυκλοφορία του τραγουδιού ως σίνγκλ.

Προβάλλει τη Μπιορκ ως Γκέισα, με λευκό makeup σε ολόκληρο το γυμνό σώμα της. Κατά τη διάρκειά του βγαίνουν κόκκινες λωρίδες από τις ρώγες της και στριφογυρίζουν. Στο τέλος την τυλίγουν ολόκληρη, σχηματίζοντας ένα κόκκινο κουκούλι.

Ακολουθώντας την ίδια μοίρα με το βίντεο του "Pagan Poetry", το βίντεο του "Cocoon" απαγορεύτηκε από την prime time ζώνη του MTV, καθώς θεωρήθηκε ακατάλληλο.

## Επιτυχία
Το τραγούδι έκανε ντεμπούτο και κορυφαία θέση στο νούμερο 35 στο UK Singles Chart. Την επόμενη εβδομάδα έπεσε στη θέση 65, όπου ήταν και η τελευταία του εβδομάδα στη λίστα. Για δύο εβδομάδες παρέμεινε και στο Γαλλικό τσαρτ. Έκανε ντεμπούτο στη θέση 61  και την επόμενη εβδομάδα έπεσε στη θέση 89. Στην Ισπανία θεωρήθηκε εμπορική επιτυχία, καθώς μπήκε στη δεκάδα, φτάνοντας στη θέση 8.

## Λίστα τραγουδιών και format
**UK CD1**
# "Cocoon" – 4:30
# "Pagan Poetry" (Music Box) – 3:00
# "Sun in My Mouth" (Recomposed by Ensemble) – 3:10
**UK CD2**
# "Cocoon" (radio edit) – 3:34
# "Aurora" (Music Box) – 1:08
# "Amphibian" – 4:35
**UK DVD**
# "Cocoon" – 4:30
# "Pagan Poetry" (Music Box) – 3:00
# "Sun in My Mouth" (Recomposed by Ensemble) – 3:10
**UK CDR**
# "Cocoon" (radio edit) – 3:34
**UK VHS**
# "Cocoon" (music video) – 4:23

## Τσαρτ

## Credits
* Björk − φωνητικά, τραγουδοποιός, παραγωγός, προγραμματισμός
* Thomas Knak − τραγουδοποιός, παραγωγός, προγραμματισμός
* Mark "Spike" Stent − μίξη
* Eiko Ishioka − καλλιτεχνική διευθύντρια
* Tim Wilder − CGI καλλιτέχνης
* Rafael Esquer − γραφικός σχειδασμός
* Erik Gosh − music box μηχανικός στα Bugosh Music Recording Studios
* Siobhan Paine − συνεργασία στα Olympic Studios, Λονίνο, Αγγλία

## Παραπομπές


Κατηγορία:Τραγούδια του 2001
Κατηγορία:Τραγούδια της Μπιορκ
Κατηγορία:Singles της One Little Indian Records
Κατηγορία:Singles του 2002
Ολυμπιακός Ανθήλης

Ο **Ολυμπιακός Ανθήλης** υπήρξε ποδοσφαιρικό σωματείο με έδρα την Ανθήλη Φθιώτιδας.

## Ιστορικό
Ιδρύθηκε το 1952 με την ονομασία «**Αθλητικός Όμιλος Ολυμπιακός Ανθήλης**», από τον Κωνσταντίνο Αυλακιώτη. Έχει πολυετή παρουσία στα τοπικά πρωταθλήματα Φθιώτιδας. Το 1995 κατέκτησε το τοπικό πρωτάθλημα και προβιβάστηκε για πρώτη φορά στην ιστορία του σε εθνική κατηγορία και συγκεκριμένα στην Δ΄ Εθνική, ενώ την ίδια χρονιά κατέκτησε επίσης για πρώτη φορά και μοναδική στην ιστορία του το κύπελλο Ε.Π.Σ. Φθιώτιδας νικώντας στον τελικό τη Νίκη Μακρακώμης. Στην Δ΄ Εθνική αγωνίστηκε για πρώτη φορά την αγωνιστική περίοδο 1995-96 γνωρίζοντας τον υποβιβασμό και επέστρεψε το 1997-98, χωρίς όμως να καταφέρει να κερδίσει την παραμονή. Το 1999 επέστρεψε στην Δ΄ Εθνική στην οποία αγωνίστηκε συνεχώς από τη σεζόν 1999-00 μέχρι και το 2002-03 που υποβιβάστηκε. Τις χρονιές 1996, 1998, 2001 και 2002 υπήρξε φιναλίστ του Κυπέλλου Ε.Π.Σ. Φθιώτιδας.

Μετά τον υποβιβασμό του από τη Δ΄ Εθνική αγωνίστηκε προσωρινά στο τοπικό πρωτάθλημα και κατόπιν διαλύθηκε, έχοντας προλάβει το 2004 να αναδειχθεί εκ νέου φιναλίστ του Κυπέλλου Ε.Π.Σ. Φθιώτιδας. Το 2011 επανιδρύεται με την ονομασία «**Αθλητικός Σύλλογος Ολυμπιακός Ανθήλης 2011**» και από την αγωνιστική περίοδο 2011-12 γυρίζει ξανά στα γήπεδα συμμετέχοντας στην Α΄ Κατηγορία Φθιώτιδας. Τη σεζόν 2013-14 κατέκτησε αήττητος το πρωτάθλημα του 4ου Ομίλου Α΄ Κατηγορίας, κερδίζοντας την άνοδο στην Α1 Κατηγορία της Ε.Π.Σ. Φθιώτιδας.

Ωστόσο το καλοκαίρι του 2014 δε δήλωσε συμμετοχή στο επερχόμενο πρωτάθλημα της Α1 Κατηγορίας της περιόδου 2014-15, αλλά στο πρωτάθλημα της Β΄ Κατηγορίας. Τελικά αποφασίστηκε η μετονομασία του σε «Ποδοσφαιρικός Αθλητικός Όμιλος Ανθήλης» («Π.Α.Ο. Ανθήλης») από τον οποίο και αντικαταστάθηκε, παύοντας έκτοτε να υφίσταται.

### Παρουσία στην Δ΄ Εθνική
*'''1995-96 (4ος όμιλος)''': 12η θέση, υποβιβασμός
*'''1997-98 (4ος όμιλος)''': 13η θέση, υποβιβασμός
*'''1999-00 (3ος όμιλος)''':  8η θέση, παραμονή
*'''2000-01 (3ος όμιλος)''':  8η θέση, παραμονή
*'''2001-02 (3ος όμιλος)''': 12η θέση, παραμονή
*'''2002-03 (6ος όμιλος)''': 12η θέση, υποβιβασμός

## Στάδιο
Το στάδιο χτίστηκε το 1949 και πήρε το όνομά του από έναν παλιό παίκτη του Ολυμπιακού Ανθήλης που ο ίδιος μετα ανέλαβε την καθαριότητα και την ευθύνη του γηπέδου. Οταν πέθανε το 2004 έδωσαν το όνομά του προς τιμήν του.

## Έμβλημα
Κυριο έμβλημα ήταν ο δαφνοστεφανωμένος έφηβος.

## Παραπομπές


Κατηγορία:Αθλητικοί σύλλογοι Φθιώτιδας
Κατηγορία:Ανενεργές ποδοσφαιρικές ομάδες Ελλάδας
Σερίφης

O **σερίφης** (αγγλικά: *sheriff*) είναι ένας κυβερνητικός υπάλληλος, με ποικίλα καθήκοντα, που υπάρχει σε ορισμένες χώρες με ιστορικούς δεσμούς με την Αγγλία, από όπου προέρχεται το αξίωμα. Υπάρχει ένα ανάλογο αν και ανεξάρτητα αναπτυγμένο αξίωμα στην Ισλανδία το οποίο συνήθως μεταφράζεται στα αγγλικά ως *σερίφης*.

## Περιγραφή
Ιστορικά, ο σερίφης ήταν νομικός υπάλληλος υπεύθυνος για μια περιοχή ή μια κομητεία. Στη σύγχρονη εποχή, ο συγκεκριμένος συνδυασμός των νομικών, πολιτικών και τελετουργικών καθηκόντων ενός σερίφη ποικίλλει σημαντικά από χώρα σε χώρα.

* Στις Ηνωμένες Πολιτείες, ο σερίφης είναι ορκωτός αξιωματικός επιβολής του νόμου και τα καθήκοντα του αξιώματος διαφέρουν μεταξύ των πολιτειών και των κομητειών. Ο σερίφης είναι γενικά ένας εκλεγμένος υπάλληλος του νομού, με καθήκοντα που συνήθως περιλαμβάνουν την αστυνόμευση των μη ενοποιημένων περιοχών, τη διατήρηση των φυλακών των κομητειών, την παροχή ασφάλειας στα δικαστήρια και (σε ​​μερικές πολιτείες) την εξυπηρέτηση ενταλμάτων και δικαστικών εγγράφων. Εκτός από αυτές τις υπηρεσίες αστυνόμευσης και διόρθωσης, ο σερίφης είναι συχνά υπεύθυνος για την επιβολή του αστικού δικαίου εντός της δικαιοδοσίας του.
* Ο σερίφης (ή υψηλός σερίφης) είναι ένας τελετουργικός υπάλληλος κομητείας ή πόλης στην Αγγλία, την Ουαλία ή τη Βόρεια Ιρλανδία.
* Στη Σκωτία, οι σερίφηδες είναι δικαστές.
* Στη Δημοκρατία της Ιρλανδίας, σε ορισμένες κομητείες και στις πόλεις Δουβλίνο και Κορκ, οι σερίφηδες είναι νομικοί υπάλληλοι παρόμοιοι με τους δικαστικούς κλητήρες (bailiffs).
* Στην Αυστραλία και στη Νότια Αφρική οι σερίφηδες είναι νομικοί υπάλληλοι παρόμοιοι με τους δικαστικούς κλητήρες (bailiffs). Στις χώρες αυτές δεν υπάρχει κανένας σύνδεσμος μεταξύ των κομητειών και των σερίφηδων.
* Στον Καναδά, οι σερίφηδες υπάρχουν στις περισσότερες επαρχίες. Οι επαρχιακές υπηρεσίες σερίφηδων γενικά αναλαμβάνουν την επίβλεψη και μεταγωγή κρατουμένων στο δικαστήριο, εκτελούν δικαστικές εντολές και σε ορισμένες επαρχίες οι σερίφηδες παρέχουν ασφάλεια στο δικαστικό σύστημα, προστατεύουν δημόσιους υπαλλήλους, υποστηρίζουν έρευνες από τις τοπικές αστυνομικές υπηρεσίες και στην Αλμπέρτα, οι σερίφηδες ρυθμίζουν την κυκλοφορία.
* Στην Ινδία, ο σερίφης αποτελεί ένα μεγάλο τελετουργικό αξίωμα σε μερικές μεγάλες πόλεις.

## Όρος
Η λέξη *sheriff* είναι μια συστολή του όρου "shire reeve". Ο όρος, από τον παλιό αγγλικό *scīrgerefa*, όριζε έναν βασιλικό αξιωματούχο υπεύθυνο για τη διατήρηση της ειρήνης ("reeve") σε ένα *shire* ή κομητεία για λογαριασμό του βασιλιά. Ο όρος διατηρήθηκε στην Αγγλία παρά τη Νορμανδική Κατάκτηση. Από τα αγγλοσαξονικά βασίλεια, ο όρος εξαπλώθηκε σε πολλές άλλες περιοχές, σε πρώιμο σημείο στη Σκωτία, αργότερα στην Ιρλανδία και στις Ηνωμένες Πολιτείες.

Στη βρετανική αγγλική γλώσσα, το πολιτικό ή νομικό αξίωμα ενός σερίφη, η θητεία ενός σερίφη ή η δικαιοδοσία ενός σερίφη ονομάζεται *shrievalty* στην Αγγλία και την Ουαλία και σεριφάτο στη Σκωτία.

Ο αραβικός όρος *σαρίφ* (شريف, "ευγενής"), που μερικές φορές καθίσταται *σερίφ*, δεν έχει καμία ιστορική ή ετυμολογική σχέση.

## Παραπομπές


## Εξωτερικοί σύνδεσμοι

Κατηγορία:Επιβολή του νόμου
Κατηγορία:Νομικά επαγγέλματα
Κατηγορία:Τίτλοι
Φραγκίσκη Μαγδαληνή της Ορλεάνης

Η **Φραγκίσκη Μαγδαληνή της Ορλεάνης** (*Françoise-Madeleine d'Orléans*, 13 Οκτωβρίου 1648 - 14 Ιανουαρίου 1664) γεννήθηκε πριγκίπισσα της Γαλλίας και ήταν δούκισσα της Σαβοΐας ως η πρώτη σύζυγος του Καρόλου Εμμανουήλ Β΄. Ήταν πρώτη ξαδέρφη του Λουδοβίκου ΙΔ΄ της Γαλλίας, καθώς και του συζύγου της. Πέθανε άτεκνη στην ηλικία των 15.

## Βιογραφία
Η *Φραγκίσκη Μαγδαληνή* γεννήθηκε στο Ανάκτορο Σαιν-Ζερμαίν-αν-Λαι έξω από το Παρίσι το 1648. Ήταν η τέταρτη κόρη (3η από τον 2ο γάμο) τού Γκαστόν της Γαλλίας, Δούκα της Ορλεάνης, από τη δεύτερη σύζυγό του Μαργαρίτα της Λωρραίνης. Από τη γέννησή της, ονομάστηκε *Δεσποινίς των Βαλουά*. Ήταν η αγαπημένη αδελφή της Άννας Μαρίας Λουίζας, μιας από τις μεγαλύτερες και διασημότερες κληρονόμους της ιστορίας. Μεγάλωσε μαζί με τις αδερφές της και τη Λουίζ ντε Λα Βαλλιέρ, μελλοντική ερωμένη του Λουδοβίκου ΙΔ΄. Κατοικούσε στο Κάστρο του Μπλουά. Ο πατέρας της πέθανε το 1660 και η μητέρα της παρέμεινε άγαμη.

Κάτω από την επιρροή της εκ πατρός θείας της Χριστίνας Μαρίας, αρραβωνιάστηκε τον πρώτο της ξάδερφο, τον Κάρολο Εμμανουήλ Β΄ της Σαβοΐας. Η Χριστίνα Μαρία την είχε επιλέξει καθώς ήθελε να διατηρήσει την εξουσία και την επιρροή της στην κυβέρνηση αφού προηγουμένως ήταν αντιβασίλισσα του γιου της από το 1637. Η ένωση αυτή εγκρίθηκε από τον Καρδινάλιο Μαζαρέν ο οποίος είχε προηγουμένως απορρίψει τη Μαρία Ιωάννα Βαπτιστή της Σαβοΐας, μια άλλη υποψήφια για τον Κάρολο Εμμανουήλ Β΄. Η Φραγκίσκη Μαγδαληνή αποδείχθηκε κατάλληλα υπάκουη και προτιμήθηκε από τη Μαρία Ιωάννα.

Η Φραγκίσκη Μαγδαληνή παντρεύτηκε τον Δούκα της Σαβοΐας δι' αντιπροσώπου στο Παλάτι του Λούβρου στις 4 Μαρτίου 1663. Το ζευγάρι συναντήθηκε για πρώτη φορά στο Αννεσύ στις 3 Απριλίου 1663 όπου παντρεύτηκαν επίσημα. Το ζευγάρι ταξίδεψε στο Τορίνο, πρωτεύουσα της Σαβοΐας, όπου έφθασε στις 15 Ιουνίου 1663. Εκεί ήταν γνωστή ως *Φραντσέσκα Μανταλένα της Ορλεάνης*.

Η Δούκισσα πέθανε σύντομα στις 14 Ιανουαρίου 1664 στο Βασιλικό Παλάτι του Τορίνο, αφήνοντας τον σύζυγό της χωρίς κληρονόμο. Τότε θάφτηκε στον Καθεδρικό Ναό του Τορίνο όπου μένει σήμερα. Ο σύζυγός της, θλιμμένος, διέταξε μια πλούσια κηδεία. Μετά το θάνατο της Φραγκίσκης Μαγδαληνής, ο Λουδοβίκος ΙΔ΄ προσπάθησε να παντρέψει την Άννα Μαρία Λουίζα με τον Κάρολο Εμμανουήλ, ο οποίος αρνήθηκε. Αργότερα παντρεύτηκε τη Μαρία Ιωάννα Βαπτιστή της Σαβοΐας από την οποία είχε ένα γιο.

## Πρόγονοι





## Πηγές
*
*
*
*
## Παραπομπές

## Εξωτερικοί σύνδεσμοι
* 

Κατηγορία:Πριγκίπισσες της Γαλλίας
Κατηγορία:Δούκισσες της Σαβοΐας
Μεντετμπέκ Κεριμκούλοφ

Ο **Μεντετμπέκ Τεμιρμπέκοβιτς Κεριμκούλοφ** (ρωσικά: Медетбек Темирбекович Керимкулов, γεννηθείς στις 28 Ιανουαρίου 1949) ήταν ο πρώτος αναπληρωτής πρωθυπουργός της Κιργιζίας μεταξύ του Δεκεμβρίου 2005 και του Ιουνίου 2006, όταν έγινε Υπουργός Βιομηχανίας, Εμπορίου και Τουρισμού. Παραιτήθηκε από τη θέση αυτή τον Φεβρουάριο του 2007.

Διετέλεσε πρωθυπουργός της Κιργιζίας για είκοσι ημέρες το 2005. Ήταν προηγουμένως δήμαρχος του Μπισκέκ.

## Παραπομπές


Κατηγορία:Πρωθυπουργοί της Κιργιζίας
Αάλι Καράσεφ

Ο **Αάλι Καράσεφ** (ρωσικά και κιργιζικά: Аалы Карашев, γεννηθείς στις 30 Οκτωβρίου 1968, στο Ος της πρώην Κιργιζικής ΣΣΔ της Σοβιετικής Ένωσης) είναι Κιργίζιος πολιτικός ο οποίος υπηρέτησε ως πρωθυπουργός από την 1η Σεπτεμβρίου έως τις 5 Σεπτεμβρίου 2012. Διαδέχτηκε τον Ομουρμπέκ Μπαμπάνοφ και τον διαδέχτηκε ο Ζαντόρο Σατιμπαλντίγιεφ. 

## Παραπομπές


Κατηγορία:Πρωθυπουργοί της Κιργιζίας
Καμάρι Καλύμνου

Το **Καμάρι** (επίσημα Καμάριον) είναι πεδινός οικισμός της Καλύμνου στο νομό Δωδεκανήσου σε υψόμετρο 120 μέτρα.

## Γεωγραφικά στοιχεία - αξιοθέατα
Το Καμάρι  βρίσκεται προς τις δυτικές ακτές του νησιού, απέναντι από το νότιο άκρο της νησίδας Τελένδου και είναι κτισμένο ανάμεσα στον Πάνορμο και το παραλιακό τουριστικό θέρετρο Μυρτιές. Απέχει από την Κάλυμνο (Πόθια) 6,5 χλμ. προς τα ΒΔ. και 3 χλμ. από το αεροδρόμιο του νησιού. Διαθέτει ξενοδοχείο, ενοικιαζόμενα δωμάτια και άλλες τουριστικές εγκαταστάσεις. Θρησκευτικό αξιοθέατο της περιοχής είναι στα νοτιοανατολικά του χωριού η Μονή του Αγίου Παντελεήμονα (ιδρύθηκε το 1628) που πανηγυρίζει στις 27 Ιουλίου από τους κατοίκους του νησιού που τον θεωρούν δεύτερο πολιούχο τους. Σύμφωνα με το σχέδιο Καλλικράτης υπάγεται στο Δήμο Καλυμνίων και σύμφωνα με την απογραφή του 2011 έχει πληθυσμό 86 κατοίκους. Ως οικισμός αναγνωρίστηκε για πρώτη φορά το 1971 και προσαρτήθηκε στον τότε στο δήμο Καλυμνίων.

## Εξωτερικοί σύνδεσμοι
* Πεζοπορική διαδρομή Καμάρι-Μηλιανός-Λαγκουνάρα

## Παραπομπές


Κατηγορία:Χωριά της Καλύμνου
Κατηγορία:Χωριά της περιφερειακής ενότητας Καλύμνου
De Beers

Ο **Όμιλος Εταιρειών De Beers** είναι διεθνής όμιλος εταιρειών που δραστηριοποιείται στην εξόρυξη, επεξεργασία, εμπορία και πώληση διαμαντιών. Οι βασικές χώρες που δραστηριοποιείται στην εξόρυξη διαμαντιών είναι η Νότια Αφρική, η Ναμίμπια, η Μποτσουάνα και ο Καναδάς.
 
Η Ντε Μπιρς μέχρι και τις αρχές του 21ου αιώνα ήλεγχε το 80% της παγκόσμιας αγοράς διαμαντιών.

## Ιστορία

Το όνομα "Ντε Μπιρς" προέρχεται από δύο Ολλανδούς αδερφούς αποίκους, τον Ντιεντερίκ Αρνόλντους Ντε Μπιρ (1825 – 1878) και τον Νίκολας Γιοχάνες Ντε Μπιρ
(1830 – 1883), που ήταν ιδιοκτήτες μιας Νοτιαφρικανικής φάρμας, της "Βουρουιτζίχτ" που ήταν κοντά στο Ζαντφοντείν, της περιφέρειας Μπόσοφ του Ελεύθερου Κράτους της Όραγγης.
Μετά την ανακάλυψη διαμαντιών στη γη τους, και τις αυξανόμενες απαιτήσεις της Βρετανικής κυβέρνησης, ανάγκασε τους αδερφούς Ντε Μπιρ να πουλήσουν την φάρμα τους στον έμπορο Αλφρέντ Τζόνσον Εμπντεν (1820–1908) στις 31 Ιουλίου 1871, για το ποσό των 6.600 λιρών. Η φάρμα Βουρουίτζιχτ θα γίνει ο τόπος της Μεγάλης Τρύπας (The Big Hole) και το ορυχείο Ντε Μπιρς από τα επιτυχημένα αδαμαντορυχεία της Νότιας Αφρικής.
Η Εταιρεία Ντε Μπιρ ιδρύθηκε από τον Βρετανό επιχειρηματία Σέσιλ Ρόουντς το 1888, και χρηματοδοτήθηκε από τον Νοτιοαφρικάνο μεγιστάνα διαμαντιών Αλφρέντ Μπέιτ και την Βρετανική τράπεζα Ρότσιλντ.
Το 1926,ο Ερνέστ Οπενχάιμερ, ένας Βρετανός μετανάστης και μετέπειτα Νοτιοαφρικάνος.(που νωρίτερα είχε ιδρύσει την εταιρεία "Αγγλο-Αμέρικαν" μαζί με την Αμερικανική Επενδυτική Τζ.Π Μόργκαν), θα μετέχει στην διοίκηση της Ντε Μπιρς, και έπειτα θα αγοράσει και την πλειοψηφία των μετοχών. Από το 1930 και μέχρι τις αρχές του 2000 η οικογένεια Οπενχάιμερ θα δημιουργήσει ένα μονοπωλιακό καθεστώς σε διεθνές επίπεδο στην αγορά διαμαντιών, ελέγχοντας την προσφορά και την ζήτηση και κρατώντας την αξία των διαμαντιών σε σταθερά επίπεδα.

## Παραπομπές


κατηγορία:Επιχειρήσεις του Ηνωμένου Βασιλείου
Ζαντόρο Σατιμπαλντίγιεφ

Ο **Ζαντόρο Ζολντόσεβιτς Σατιμπαλντίγιεφ** (κιργιζικά: Жантөрө Жолдошевич (Жолдош уулу) Сатыбалдиев, Jantörö Joldoşeviç (Joldoş uulu) Satıbaldiyev, γεννηθείς στις 6 Ιανουαρίου 1956) είναι Κιργίζιος πολιτικός, πρωθυπουργός της Κιργιζίας από τον Σεπτέμβριο του 2012 έως τον Μάρτιο του 2014.

## Πρώτα χρόνια και εκπαίδευση
Ο Σατιμπαλντίγιεφ γεννήθηκε στο Ος της Σοβιετικής Ένωσης το 1956. Είναι κάτοχος πτυχίου μπάτσελορ στη μηχανική και τις κατασκευές από το Πολυτεχνικό Ινστιτούτο του Φρούνζε, οποίο έλαβε το 1979.

## Καριέρα
Το Κοινοβούλιο της Κιργιζίας εξέλεξε ως πρωθυπουργό τον Σατιμπαλντίγιεφ στις 5 Σεπτεμβρίου 2012 με 111 ψήφους υπέρ και 2 κατά. Η εκλογή του ήρθε μετά την κατάρρευση του συνασπισμού του προηγούμενου πρωθυπουργού Ομουρμπέκ Μπαμπάνοφ τον Αύγουστο, ύστερα από ισχυρισμούς περί διαφθοράς και απότομη συρρίκνωση του ΑΕΠ κατά 5% μεταξύ Ιανουαρίου και Ιουλίου 2012.

### Πρωθυπουργία
Γενικά θεωρούμενος ως τεχνοκράτης, ο Σατιμπαλντίγιεφ εκλέχτηκε για να αποκαταστήσει την τάξη και να φέρει πίσω την επένδυση και την εμπιστοσύνη στην Κιργιζία.

Ένα από τα πιο πιεστικά ζητήματα του πρωθυπουργού που αντιμετώπισε είναι τα αυξανόμενα αιτήματα για εθνικοποίηση από το κόμμα Άτα-Ζουρτ του ορυχείου χρυσού Κουμτόρ. Το χρυσωρυχείο που ανήκει στην καναδική εταιρεία Centerra Gold, είναι ένας από τους σημαντικότερους συντελεστές στην οικονομία της Κιργιζίας, προστίθοντας σχεδόν το 12% στο εθνικό ΑΕΠ. Η οικονομική συρρίκνωση που παρατηρήθηκε τους προηγούμενους μήνες ήταν σε μεγάλο βαθμό ως αντίδραση στη μείωση της παραγωγής του ορυχείου. Ο πρωθυπουργός αντιμετώπισε αυξανόμενες επικρίσεις από το φτωχότερο, πιο εθνικιστικό νότο της χώρας, ιδιαίτερα στο Τζαλάλ-Αμπάντ. Ωστόσο, ο Σατιμπαλντίγιεφ επισκέφηκε το ορυχείο την 1 Οκτωβρίου 2012 και έδωσε διαβεβαιώσεις ότι δεν θα εθνικοποιηθεί. Ορισμένοι παρατηρητές σημείωσαν ότι για να ανταποκριθεί στις υποσχέσεις για μείωση της φτώχειας, η εθνικοποίηση αυτής της εταιρείας δεν θα είχε νόημα.

Στις 30 Μαΐου 2013, υπήρξαν διαδηλώσεις στο ορυχείο με αίτημα την εθνικοποίησή του, τραυματίζοντας 50 άτομα. Ως απάντηση, ο Σατιμπαλντίγιεφ δήλωσε ότι η κυβέρνηση θα βρει τρόπους να αυξήσει τα έσοδα από το ορυχείο, είτε πρόκειται με φόρους ή από άλλους τρόπους.

## Παραπομπές


## Εξωτερικοί σύνδεσμοι

* Υπουργικό Συμβούλιο της Δημοκρατίας της Κιργιζίας

Κατηγορία:Πρωθυπουργοί της Κιργιζίας
Ποταμός Ούλμπα

Ο **Ούλμπα** ( *Ülbi*, ) είναι ποταμός του Καζακστάν. Είναι παραπόταμος του ποταμού Ιρτίς και ενώνεται με αυτόν κοντά στην πόλη Οσκεμέν.

## Παραπομπές


## Εξωτερικοί σύνδεσμοι
* 

Κατηγορία:Ποταμοί του Καζακστάν
Ενεργειακό τζάκι

**Ενεργειακό τζάκι** ονομάζεται το τζάκι κλειστού τύπου με απόδοση άνω του 78% το οποίο παρέχει και δυνατότητα ελέγχου της καύσης από το χρήστη  και διαθέτει επίσης ένα σύστημα από ανεμιστήρες το οποίο προωθεί θερμό αέρα μέσα στον χώρο χωρίς όμως να φέρνει και καπνό από τη καύση.

## Αναφορές


Κατηγορία:Εστίες
Vespertine

Το ***Vespertine*** είναι το τέταρτο στούντιο άλμπουμ της Ισλανδής μουσικού Μπιορκ. Κυκλοφόρησε στις 27 Αυγούστου 2001 από την One Little Indian. Η ηχογράφησή του έγινε σε διαφορετικές περιοχές: στην Αγγλία, την Ισλανδία, την Ισπανία και την Αμερική το 2000. Η Μπιορκ ανέλαβε το μεγαλύτερο μέρος της παραγωγής σε όλα τα τραγούδια και ξεκίνησε κατά τη διάρκεια των γυρισμάτων της ταινίας *[[Dancer in the Dark]]*. Συγχρόνως, κυκλοφόρησε το *[[Björk as a book]],* ένα βιβλίο με εικόνες από όλη της την καριέρα.

## Ιδέα και σύνθεση
Ο ήχος του είναι πιο οικείος και εσωστρεφής από το προηγούμενό της άλμπουμ, *[[Homogenic]]*. Καθώς το Napster και οι ψηφιακές λήψεις γίνονταν όλο και πιο διαδεδομένα, επεδίωξε να χρησιμοποιήσει μουσικά όργανα, των οποίων ο ήχος δε θα εκθέτονταν όταν το άλμπουμ έπαιζε από υπολογιστή. Για αυτό πολλές φορές το χαρακτήρισε το "λάπτοπ άλμπουμ της", επειδή το έγραψε στο λάπτοπ της με προοπτική να ακούγεται όμορφα σε έναν υπολογιστή. Ανάμεσά τους είναι η άρπα, η τσελέστα, το κλαβίχορδο, έγχορδα και μουσικά κουτιά. Στο άλμπουμ χρησιμοποίησε ήχους, όπως το χιόνι, το ανακάτεμα καρτών, το σπάσιμο πάγου και ο ήχος των φυτών όταν αναπτύσσονται.

## Κυκλοφορία και σίνγκλ
Το *Vespertine* κυκλοφόρησε αργότερα από ότι η δισκογραφική της εταιρεία προέβλεπε. Τον Μάρτιο του 2001 ανακοινώθηκε ότι θα κυκλοφορούσε στα τέλη του Αυγούστου και όχι τον Μάϊο που είχε προγραμματιστεί. Ο λόγος ήταν οτι η Μπιορκ ήθελε να δουλέψει περισσότερο με την προώθησή του. Στις 22 Μαΐου 2001 έκανε πρεμιέρα έξι τραγούδια από το άλμπουμ σε συναυλία στην εκκλησία Riverside. Στις 6 Αυγούστου, το "Hidden Place" κυκλοφόρησε ως το πρώτο σίνγκλ του δίσκου, ενώ το μουσικό του βίντεο είχε κάνει ήδη πρεμιέρα τον Ιούλιο. Κυκλοφόρησε σε δύο CD και ένα DVD και περιελάμβανε τα νέα τραγούδια "Generous Palmstroke", "Foot Soldier", "Mother Heroic" και "Verandi" ως B-sides.

To *Vespertine* κυκλοφόρησε τελικά στις 27 Αυγούστου 2001 σε CD, διπλό δίσκο βινυλίου και Κασέτα. Αργότερα κυκλοφόρησε μια περιορισμένης κυκλοφορίας έκδοση σε gatefold digipak στο Ηνωμένο Βασίλειο και τη Γαλλία. Μέχρι το τέλος του έτους το άλμπουμ κυκλοφόρησε και ως DVD-Audio, με τα τραγούδια σε surround ήχο.

Το δεύτερο σίνγκλ, "Pagan Poetry", κυκλοφόρησε στις 5 Νοεμβρίου σε δύο CD και ένα DVD και περιελάμβανε ένα ρεμίξ του Matthew Herbert, μια διαφορετική εκδοχή του "Aurora" και τα νέα τραγούδια "Domestica" και "Batabid" ως B-sides. Το DVD περιελάμβανε το μουσικό βίντεο για το τραγούδι, σκηνοθετημένο από τον Nick Knight.

Το "Cocoon" ήταν το τρίτο και τελευταίο σίνγκλ. Κυκλοφόρησε στις 11 Μαρτίου 2002, ενώ το βίντεό του είχε ήδη κάνει πρεμιέρα διαδικτυακά στα τέλη του Φεβρουαρίου. Όπως και τα άλλα δύο σίνγκλ, το "Cocoon" έγινε διαθέσιμο σε δύο CD με το "Pagan Poetry", το "Sun in My Mouth" και το καινούργιο τραγούδι "Amphibian" ως B-sides και ένα DVD με το μουσικό του βίντεο.

## Λίστα τραγουδιών
Όλα τα τραγούδια γράφτηκαν και παράχθηκαν από τη Μπιορκ, εκτός από τα σημειωμένα.

**''Vespertine'' - Ιαπωνική εκδοχή**

**ΣΗΜ.:** Το "Unison" χρησιμοποιεί απόσπασμα από το "Aero Deck" των Oval.

## Παραπομπές


Κατηγορία:Άλμπουμ του 2001
Κατηγορία:Μπιορκ
Κατηγορία:Άλμπουμ της Μπιορκ
Ελαιώνας Φωκίδας

:*Για οικισμούς με το ίδιο όνομα δείτε το λήμμα: [[Ελαιών]]*

Ο **Ελαιώνας** είναι ημιορεινός οικισμός της Παρνασσίδας στον νομό Φωκίδας σε υψόμετρο 340 μέτρων και βρίσκεται βορειοανατολικά της Άμφισσας σε απόσταση 5 χιλιόμετρων από αυτήν.

## Γεωγραφικά - ιστορικά στοιχεία
Ο Ελαιώνας είναι κτισμένος στους πρόποδες του Παρνασσού μέσα σε ελαιόδεντρα, δίπλα στην Εθνική Οδό Άμφισσας - Μπράλου. Η παλιά ονομασία του, μέχρι το 1927, ήταν **Τοπόλια** και προερχόταν από τη σλαβική λέξη *topol* που σημαίνει λεύκα. Αξιοθέατα του χωριού θεωρούνται τα δώδεκα μικρά ξωκλήσια του, η εκκλησία του Αγίου Βασιλείου με ξυλόγλυπτο τέμπλο από τα τέλη του 19ου αιώνα και το κτίριο του Δημοτικού Σχολείου που κατασκευάστηκε από τον εθνικό ευεργέτη Ανδρέα Συγγρό. Στην ευρύτερη περιοχή, στον λόφο «Άμπλιανο», το 2014 η Εφορεία Αρχαιοτήτων Φωκίδας ανάσκαψε θολωτό τάφο ο οποίος χρησιμοποιήθηκε από τον 13ο έως τον 11ο αι. π.Χ.. Στην ίδια περιοχή στις 14 Ιουλίου 1824, διεξήχθη, μεταξύ των Ελλήνων επαναστατών και των Τούρκων, η νικηφόρα για τους Έλληνες μάχη της Άμπλιανης.

Από την Τοπόλια Φωκίδας κατάγονταν ο Γιάννης Αγγελέτος (Τζαβέλας), βασικό μέλος των θρυλικών μαυροσκούφηδων του ΕΛΑΣ, αντάρτης αφοσιωμένος στην απελευθέρωση της Ελλάδας από τους Γερμανούς, πέθανε δίπλα στον Άρη Βελουχιώτη, το κομμένο κεφάλι του, μαζί με του Βελουχιώτη, θα εκτεθεί σε δημόσια θέα κρεμασμένο από φανοστάτη στην κεντρική πλατεία των Τρικάλων. Ο Τζαβέλας απoτελούσε χαρακτηριστική φυσιογνωμία ορεσίβιου Ρουμελιώτη. Παρέμεινε πιστός και ακούραστος στις εντολές του Άρη και της υπόθεσης του ΕΛΑΣ και της απελευθέρωσης της Ελλάδας από το ναζιστικό ζυγό.

## Διοικητικά - πληθυσμιακά στοιχεία
Το 1912, με το ΦΕΚ 261Α - 31/08/1912, συστάθηκε κοινότητα Τοπόλιας με έδρα την Τοπόλια (το παλιό όνομα του Ελαιώνα). Σύμφωνα με το σχέδιο Καλλικράτης, από το 2011, αποτελεί την κοινότητα Ελαιώνος που ανήκει στη δημοτική ενότητα Αμφίσσης του Δήμο Δελφών και σύμφωνα με την απογραφή 2021 έχει πληθυσμό 321 κατοίκους.

Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι
* Ο θολωτός τάφος στη θέση Άμπλιανος Άμφισσας: τα πρώτα στοιχεία 
* Πολιτιστικός σύλλογος Ελαιώνα

## Παραπομπές


Κατηγορία:Χωριά της περιφερειακής ενότητας Φωκίδας
Ελαιωνας
Βόχαντου

Ο **Βόχαντου** () είναι ο ποταμός με το μεγαλύτερο μήκος εντός της Εσθονίας. Οι πηγές του βρίσκονται στη λίμνη Βάγκουλα και οι εκβολές του στη λίμνη Πέιπους. Το 1963 η κοιλάδα του ποταμού Βόχαντου κηρύχθηκε προστατευόμενη περιοχή.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Εσθονίας
Eni

Η **Eni S.p.A.** (στα ιταλικά ) είναι ιταλική πολυεθνική εταιρεία πετρελαίου και φυσικού αερίου που εδρεύει στη Ρώμη. Θεωρείται ένας από τους παγκόσμιους supermajors, έχει δραστηριότητες σε 79 χώρες και σήμερα είναι η 11η μεγαλύτερη βιομηχανική εταιρεία στον κόσμο, με κεφαλαιοποίηση αγοράς 68 δισεκατομμυρίων ευρώ, στις 14 Αυγούστου 2013. Η ονομασία "ENI" ήταν αρχικά το ακρωνύμιο του "Ente Nazionale Idrocarburi" (Αρχή Εθνικών Υδρογονανθράκων). Κατά τη διάρκεια των ετών έπειτα από την ίδρυσή της, όμως, λειτούργησε σε πολλούς τομείς, όπως η σύναψη συμβάσεων, η πυρηνική ενέργεια, η εξορυκτική βιομηχανία, τα χημικά και τα πλαστικά, τα μηχανήματα διύλισης / εξόρυξης και διανομής, η βιομηχανία φιλοξενίας, ακόμη και η κλωστοϋφαντουργία και η ενημέρωση.

Η ιταλική κυβέρνηση κατέχει χρυσό μερίδιο 30,303% στην εταιρεία, το 3.934% κρατείται μέσω του κρατικού δημόσιου ταμείου και το 26.369% κρατείται μέσω της Cassa Depositi e Prestiti. Ένα άλλο 2,012% των μετοχών ανήκει στην People's Bank of China. Η εταιρεία αποτελεί συστατικό στοιχείο του δείκτη μετοχών της Euro Stoxx 50. Η Eni κατατάσσεται συνεχώς μεταξύ των 100 κορυφαίων στον κατάλογο Fortune Global 500 για τις μεγαλύτερες εταιρείες με βάση τα έσοδα. Το 2016, η εταιρεία κατείχε την 65η θέση, μια πτώση 40 θέσεων από την 25η θέση του προηγούμενου έτους. Όσον αφορά την κεφαλαιοποίηση μετοχών (η αγοραία αξία των μετοχών), η Eni κατατάσσεται στην έκτη θέση σε σχέση με τις κύριες εταιρείες που δραστηριοποιούνται στον ίδιο τομέα: Exxon, Shell, Chevron, Total, BP, ConocoPhillips, Statoil, Anadarko, Apache και Marathon Oil.

## Παραπομπές


## Εξωτερικοί σύνδεσμοι
*
*

Κατηγορία:Επιχειρήσεις της Ιταλίας
Κατηγορία:Εταιρίες φυσικού αερίου
Δροσοχώρι Φωκίδας

*Για οικισμούς με το ίδιο όνομα δείτε το λήμμα: [[Δροσοχώρι (αποσαφήνιση)]]*

Το **Δροσοχώρι** είναι ορεινός οικισμός της Παρνασσίδας στην Περιφερειακή Ενότητα Φωκίδας.

## Γενικά στοιχεία
Το Δροσοχώρι βρίσκεται βορειοανατολικά της Άμφισσας, σε υψόμετρο 910 μέτρων και σε απόσταση 13 χιλιόμετρα από αυτήν. Η παλιά ονομασία του, μέχρι το 1959, ήταν **Κολοβάτες** και προερχόταν από το γεγονός ότι υπήρχαν μεγάλα βάτα. Ο στρατηγός Μακρυγιάννης αναφέρεται σε αυτό με την ονομασία «Κολοβάτες». 

Αξιοθέατα του χωριού θεωρούνται η θέα του προς την κορυφή της Γκιώνας και το σπηλαιοβάραθρο «Τζίβα» συνολικού βάθους 65μ. στην πλαγιά ενός γκρεμού και υψομέτρου 1.260 μέτρων.. Κάθε χρόνο στο εκκλησάκι του Κοσμά του Αιτωλού στη θέση «Αγροστίλια» και σε υψόμετρο 1.400 μέτρων, οι κάτοικοι της περιοχής στις 23 με 24 Αυγούστου τιμούν τον άγιο Κοσμά τον Αιτωλό. Στην ευρύτερη περιοχή, διοργανώνονται ειδικές διαδρομές στα πλαίσια του ράλι Ακρόπολις.

## Διοικητικά - πληθυσμιακά στοιχεία
Αναφέρεται επίσημα, μετά την Τουρκοκρατία, με το παλιό του όνομα *Κολοβάτες* το 1835 να προσαρτάται στον δήμο Αμφίσσης. Το 1912 ορίστηκε έδρα της ομώνυμης νεοϊδρυθείσας κοινότητας και το 1959 μετονομάστηκε σε Δροσοχώριον. Σύμφωνα με το σχέδιο Καλλικράτης, αποτελεί την κοινότητα Δροσοχωρίου που ανήκει στη δημοτική ενότητα Αμφίσσης του Δήμου Δελφών και σύμφωνα με την απογραφή του 2021 έχει πληθυσμό 70 μόνιμους κατοίκους.

Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Φωκίδας
Δροσοχωρι
Βίνιανη (αποσαφήνιση)

Με την ονομασία αυτή είναι γνωστοί παρακάτω οι οικισμοί:

* Βίνιανη Ευρυτανίας
* Βίνιανη Φωκίδας

αλλά και η Νέα Βίνιανη στα Άγραφα Ευρυτανίας

Κατηγορία:Αποσαφηνίσεις ελληνικών τοπωνυμίων
Καλογοραντζή

Η **Καλογοραντζή** είναι χωριό της ιστορικής περιοχής της **Βορείου Ηπείρου**, στη Δερόπολη. Βρίσκεται στο Δροπολίτικο οροπέδιο, κοντά στον ποταμό Δρίνο. Κατοικείται παραδοσιακά από μέλη της ελληνικής εθνικής μειονότητας και διατηρεί έντονα στοιχεία ελληνικής πολιτιστικής και θρησκευτικής ταυτότητας. Διοικητικά υπάγεται στον Δήμο Δερόπολης.

## Γεωγραφική θέση
Το χωριό είναι χτισμένο στους πρόποδες χαμηλών λόφων της Δερόπολης και περιβάλλεται από εύφορες εκτάσεις που χρησιμοποιούνται κυρίως για γεωργία και κτηνοτροφία. Απέχει μικρή απόσταση από το Αργυρόκαστρο και γειτoνιάζει με άλλα ελληνόφωνα χωριά της περιοχής.

## Ιστορία
Η Καλογοραντζή αποτελεί έναν από τους παλαιότερους οικισμούς της Δερόπολης. Η περιοχή υπήρξε ιστορικά σημαντικό κέντρο ελληνικού πολιτισμού, παιδείας και ορθόδοξης παράδοσης. Κατά τη διάρκεια της Οθωμανικής περιόδου, το χωριό διατήρησε την πολιτισμική του ταυτότητα.

Κατά τον 20ό αιώνα, πολλοί κάτοικοι μετανάστευσαν στην Ελλάδα και σε άλλες χώρες, κυρίως για οικονομικούς λόγους, γεγονός που οδήγησε σε μείωση του μόνιμου πληθυσμού.

## Πληθυσμός
Ο πληθυσμός της Καλογοραντζής αποτελείται κυρίως από Έλληνες της μειονότητας. Η κύρια γλώσσα επικοινωνίας είναι τα ελληνικά.Τα τελευταία χρόνια, μεγάλο μέρος των κατοίκων διαμένει μόνιμα στην Ελλάδα, επιστρέφοντας στο χωριό κυρίως κατά τους θερινούς μήνες και τις θρησκευτικές εορτές.

## Θρησκεία και μνημεία
Οι κάτοικοι είναι στην πλειονότητά τους Ορθόδοξοι Χριστιανοί. Στο χωριό υπάρχουν σημαντικοί ναοί και θρησκευτικά μνημεία, όπως:

* Ο Ιερός Ναός του Αγίου Αθανασίου
* Το μοναστήρι της Παναγίας, το οποίο αποτελεί μνημείο πολιτιστικής κληρονομιάς

Οι ναοί αυτοί αποτελούν κέντρα θρησκευτικής και κοινωνικής ζωής.

## Πολιτισμός και έθιμα
Η Καλογοραντζή διατηρεί παραδοσιακά έθιμα της Ηπείρου, όπως πανηγύρια, θρησκευτικές εορτές και τοπικούς χορούς. Ιδιαίτερη σημασία έχουν οι εορτασμοί του Πάσχα και της Παναγίας, κατά τους οποίους συγκεντρώνονται κάτοικοι και απόδημοι.

Η μουσική, οι παραδοσιακές φορεσιές και η τοπική κουζίνα αποτελούν βασικά στοιχεία της πολιτιστικής ταυτότητας του χωριού.

## Οικονομία
Η τοπική οικονομία βασιζόταν παραδοσιακά στη γεωργία, την κτηνοτροφία και την αμπελουργία. Σήμερα, σημαντικό ρόλο παίζουν τα εμβάσματα των αποδήμων και ο εποχικός τουρισμός.

## Σύγχρονη εποχή
Στη σύγχρονη εποχή, η Καλογοραντζή αντιμετωπίζει προβλήματα πληθυσμιακής συρρίκνωσης, όπως πολλά χωριά της περιοχής. Παράλληλα, γίνονται προσπάθειες διατήρησης των παραδοσιακών κτισμάτων και της πολιτιστικής κληρονομιάς.
## Παραπομπές

Κατηγορία:Βόρεια Ήπειρος
ISIN

Ο **Διεθνής Αριθμός Αναγνώρισης Χρεογράφων** (αγγλικά: *International Securities Identification Number*, **ISIN**) προσδιορίζει με μοναδικό τρόπο ένα χρεόγραφο. Η διάρθρωσή του ορίζεται στο πρότυπο ISO 6166. Ο κωδικός ISIN είναι ένας αλφαριθμητικός κωδικός 12 χαρακτήρων ο οποίος χρησιμεύει για την ομοιόμορφη αναγνώριση ενός χρεογράφου μέσω της ομαλοποίησης του εκχωρηθέντος εθνικού αριθμού, εφόσον υπάρχει, κατά τη διαπραγμάτευση και τον διακανονισμό.

## Ιστορία
Οι ISIN χρησιμοποιήθηκαν για πρώτη φορά το 1981, αλλά δεν έτυχαν ευρείας αποδοχής μέχρι το 1989, όταν οι χώρες της G30 συνέστησαν την υιοθέτησή τους. Ο ISIN εγκρίθηκε ένα χρόνο αργότερα από το ISO με το πρότυπο ISO 6166. Αρχικά οι πληροφορίες διανέμονταν μέσω CD-ROM και αργότερα αντικαταστάθηκαν από τη διανομή μέσω του διαδικτύου. Το 2004, η Ευρωπαϊκή Ένωση ανέθεσε τη χρήση αναγνωριστικών μέσων σε ορισμένες από τις κανονιστικές της εκθέσεις, οι οποίες περιελάμβαναν το ISIN ως έναν από τους έγκυρους αναγνωριστικούς κωδικούς.

## Παραπομπές


## Εξωτερικοί σύνδεσμοι
*

Κατηγορία:Πρότυπα ISO
Δροσοχώρι (αποσαφήνιση)

Με την ονομασία αυτή είναι γνωστοί παρακάτω οι οικισμοί:

* Δροσοχώρι Ιωαννίνων
* Δροσοχώρι Τρικάλων
* Δροσοχώρι Φωκίδας

Κατηγορία:Αποσαφηνίσεις ελληνικών τοπωνυμίων
Non mi avete fatto niente

Το **"Non mi avete fatto niente"** (Ελληνικά: "Δεν έκανες τίποτε σε μένα") είναι ένα τραγούδι ερμηνευμένο από τους Ιταλούς τραγουδιστές Ερμάλ Μέτα και Φαμπρίτσιο Μόρο. Το τραγούδι κυκλοφόρησε ως ψηφιακή λήψη στις 7 Φεβρουαρίου 2018, ως πρώτο σινγκλ από τα αντίστοιχα άλμπουμ *Non abbiamo armi* και *Parole rumori e anni*. Κέρδισε το Φεστιβάλ του Σάν Ρέμο και εκπροσώπησε την Ιταλία στη Eurovision 2018, όπου ήρθε στην 5η θέση με 308 βαθμούς.

## Σύνθεση
Το τραγούδι γράφτηκε από τους τραγουδιστές και τους τραγουδοποιούς μαζί με τον Andrea Febo. Οι στίχοι ασχολούνται με τους πολέμους σε ολόκληρο τον κόσμο και τις τρομοκρατικές επιθέσεις στην Ευρώπη και τη Μέση Ανατολή: στις λυρικές σελίδες αναφέρονται οι πόλεις Λονδίνο, Παρίσι, Νίκαια, Κάιρο και Βαρκελώνη. Το τραγούδι γράφτηκε συνεπώς στο βομβαρδισμό της Manchester Arena.

Η χορωδία του τραγουδιού αναφέρεται σε ένα προηγούμενο τραγούδι του Febo (τρίτος συγγραφέας του "Non mi avete fatto niente"), με τίτλο "Silenzio" και υποβλήθηκε στο Τμήμα Νέων στο Μουσικό Φεστιβάλ Sanremo 2016 που πραγματοποίησαν οι Ambra Calvani και Gabriele De Pascali.

## Τσαρτς

## Ιστορικό κυκλοφορίας

## Παραπομπές

Κατηγορία:Διαγωνισμός Τραγουδιού Eurovision 2018
Κατηγορία:Τραγούδια του 2018
Κατηγορία:Singles της Sony Music
Κατηγορία:Singles του 2018
Κατηγορία:Αντιπολεμικά τραγούδια
Βίνιανη Φωκίδας

*Για οικισμούς με το ίδιο όνομα δείτε το λήμμα: [[Βίνιανη (αποσαφήνιση)]]*

Η **Βίνιανη** είναι ορεινό χωριό στην Παρνασσίδα της Φωκίδας σε ένα λεκανοπέδιο ενδιάμεσα στην Γκιώνα και τον Παρνασσό σε υψόμετρο 520 μέτρων. Η Βίνιανη έχει πληθυσμό 91 μόνιμους κατοίκους σύμφωνα με την απογραφή 2021.

## Γεωγραφικά - ιστορικά στοιχεία
Η Βίνιανη βρίσκεται στις ανατολικές πλαγιές της Γκιώνας, στην επαρχιακή οδό Λαμίας - Άμφισσας και απέχει 16 χιλιόμετρα βόρεια από αυτήν. Το χωριό άρχισε να κτίζεται το 1950 από κατοίκους του Προσήλιου, μετά το ολοκαύτωμα που υπέστη από τους Ιταλούς την περίοδο της κατοχής (βλ. Καταστροφή του Προσηλίου Φωκίδας). Από τη Βίνιανη και μέσα από το φαράγγι της Ρεκκάς ξεκινάει μονοπάτι για την κορυφή Πυραμίδα (υψόμετρο 2.510 μέτρα) της Γκιώνας, που είναι η υψηλότερη στην Στερεά Ελλάδα. Η διαδρομή αυτή αποτελεί μέρος του διεθνούς ορειβατικού μονοπατιού Ε4.

## Διοικητικά - πληθυσμιακά στοιχεία
Ως οικισμός αναγνωρίστηκε για πρώτη φορά το 1961 και προσαρτήθηκε στην τότε κοινότητα Προσηλίου. Από το 2010, σύμφωνα με το σχέδιο Καλλικράτης, μαζί με το Προσήλιο και τη Μοναστήρι συναποτελούν τη κοινότητα Προσηλίου που υπάγεται στη δημοτική ενότητα Αμφίσσης του Δήμου Δελφών και σύμφωνα με την απογραφή του 2021 έχει πληθυσμό 91 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι
* Το μονοπάτι του Φαραγγιού της Ρεκά – Γκιώνα από το http://www.kpeamfissas.edu.gr/

## Παραπομπές


Κατηγορία:Χωριά της περιφερειακής ενότητας Φωκίδας
Βινιανη
Μουχαμετκαλίι Αμπουλγκαζίγιεφ

Ο **Μουχαμμετκαλίι Αμπουλγκαζίγιεφ** (κιργιζικά: Мухамметкалый Дүшекеевич (Дүшеке уулу) Абулгазиев, *Muhammetkalıy Düşekeyeviç (Düşeke uulu) Abulgaziyev*, 20 Ιανουαρίου 1968-) είναι Κιργίζιος πολιτικός, ο οποίος χρημάτισε Πρωθυπουργός της Κιργιζίας από τις 20 Απριλίου 2018 ως την παραίτησή του, στις 15 Ιουνίου 2020. Υπηρέτησε ξανά ως πρωθυπουργός από τις 22 Αυγούστου έως τις 26 Αυγούστου 2017. Διορίστηκε για πρώτη φορά το 2017 μετά την παραίτηση του Σοορονμπάι Τζεενμπέκοφ για να συμμετάσχει στις προεδρικές εκλογές του Οκτωβρίου του 2017. Ο Αμπουλγκαζίγιεφ υπήρξε προηγουμένως αναπληρωτής πρωθυπουργός.
Παραιτήθηκε από την πρωθυπουργία στις 15 Ιουνίου 2020 έπειτα από καταγγελίες εναντίον της κυβέρνησης σε μια υπόθεση που αφορά την επέκταση και την ανανέωση των πηγών ραδιοφωνικών συχνοτήτων. Ο Κουμπάτμπεκ Μπορόνοφ ανέλαβε υπηρεσιακός πρωθυπουργός.

## Παραπομπές


Κατηγορία:Πρωθυπουργοί της Κιργιζίας
Πάρνου (ποταμός)

thumb|Ο ποταμός Πάρνου στην πόλη Πάρνου κοντά στις εκβολές του
Ο **Πάρνου** () είναι ο δεύτερος μεγαλύτερος ποταμός της Εσθονίας, με το μήκος του εξ ολοκλήρου εντός της Εσθονίας. Ο Πάρνου εκβάλλει στον κόλπο της Ρίγας κοντά στην πόλη Πάρνου. Έχει μήκος 144 χλμ. και έκταση λεκάνης απορροής 6.920 τ.χλμ.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Εσθονίας
Υπό διαχείριση κεφάλαια

Στον τομέα των χρηματοοικονομικών, τα **υπό διαχείριση κεφάλαια** (αγγλικά: *assets under management*, **AUM**, *funds under management*, FUM), μετρούν τη συνολική αγοραία αξία όλων των χρηματοοικονομικών κεφαλαίων που  διαχειρίζεται ένα χρηματοπιστωτικό ίδρυμα, όπως ένα αμοιβαίο κεφάλαιο, μια εταιρεία επιχειρηματικών κεφαλαίων ή μια χρηματιστηριακή εταιρεία, για τους πελάτες και για το ίδιο το ίδρυμα.

## Παραπομπές


## Εξωτερικοί σύνδεσμοι
*Sovereign Wealth Fund Assets Under Management 

Κατηγορία:Επενδύσεις
Ολογραφία

[μικρογραφία|Η [επιστήμη των ολογραμμάτων]]
Η **ολογραφία** είναι η επιστήμη και η πρακτική της παραγωγής ολογραμμάτων. Συνήθως, ένα ολόγραμμα είναι μια φωτογραφική καταγραφή ενός φωτεινού πεδίου και όχι μιας εικόνας που σχηματίζεται από έναν φακό και χρησιμοποιείται για την απεικόνιση μιας πλήρως τρισδιάστατης εικόνας του ολογραφωμένου αντικειμένου, που φαίνεται χωρίς τη βοήθεια ειδικών ποτηριών ή άλλα ενδιάμεσα οπτικά συστήματα. Το ίδιο το ολόγραμμα δεν είναι μια εικόνα και είναι συνήθως ακατανόητο όταν βλέπει κανείς κάτω από το διάχυτο φως του περιβάλλοντος.

Είναι μια κωδικοποίηση του φωτεινού πεδίου ως πρότυπο παρεμβολής φαινομενικά τυχαίων μεταβολών στην αδιαφάνεια, την πυκνότητα ή το προφίλ επιφάνειας του φωτογραφικού μέσου. Όταν φωτίζεται κατάλληλα, το πρότυπο παρεμβολής περιθάλπει το φως σε μια αναπαραγωγή του αρχικού φωτιστικού πεδίου και τα αντικείμενα που βρίσκονται σε αυτό φαίνονται να παραμένουν εκεί, παρουσιάζοντας οπτικές ενδείξεις βάθους όπως parallax και προοπτική που αλλάζουν ρεαλιστικά με οποιαδήποτε αλλαγή στη σχετική θέση του παρατηρητή.

Στην καθαρή της μορφή, η ολογραφία απαιτεί τη χρήση φωτός λέιζερ για φωτισμό του θέματος και για προβολή του τελικού ολογράμματος. Σε μια σύγκριση δίπλα-δίπλα σε βέλτιστες συνθήκες, μια ολογραφική εικόνα είναι οπτικά αδιαίρετη από το πραγματικό θέμα, εάν το ολόγραμμα και το θέμα ανάβουν ακριβώς όπως ήταν κατά τη στιγμή της εγγραφής.

Ένα μικροσκοπικό επίπεδο λεπτομέρειας σε όλο τον καταγεγραμμένο όγκο χώρου μπορεί να αναπαραχθεί. Στην κοινή πρακτική, ωστόσο, γίνονται σημαντικοί συμβιβασμοί στην ποιότητα της εικόνας για την εξάλειψη της ανάγκης για φωτισμό με λέιζερ κατά την προβολή του ολογράμματος, και μερικές φορές, στο μέτρο του δυνατού, και κατά την πραγματοποίησή του. Η ολογραφική απεικόνιση συχνά καταφεύγει σε μια μη ολογραφική ενδιάμεση διαδικασία απεικόνισης, προκειμένου να αποφευχθούν τα επικίνδυνα υψηλής ισχύος παλμικά λέιζερ που χρειάζονται για να «παγώσουν» οπτικά τα ζωντανά άτομα, όπως ακριβώς απαιτεί η διαδικασία ολογραφικής εγγραφής με εξαιρετικά δυσμενή κίνηση. Τα ολογράμματα μπορούν πλέον να δημιουργούνται εξ ολοκλήρου από υπολογιστή για να εμφανίζουν αντικείμενα ή σκηνές που δεν υπήρχαν ποτέ.

Η ολογραφία διακρίνεται από τις φακοειδείς και άλλες προηγουμένως αυτοστερεοσκοπικές τεχνολογίες 3D απεικόνισης, οι οποίες μπορούν να παράγουν επιφανειακά παρόμοια αποτελέσματα, αλλά βασίζονται σε συμβατικές απεικονίσεις φακών. Οι ψευδαισθήσεις στο στάδιο, όπως το φάντασμα του Pepper και άλλες ασυνήθιστες, αινιγματικές ή φαινομενικά μαγικές εικόνες, συχνά ονομάζονται επίσης λανθασμένα ολογράμματα.

## Παραπομπές



Κατηγορία:Οπτική
Havana (τραγούδι)

Το **"Havana"** είναι ένα τραγούδι που ηχογραφήθηκε από την κουβανή-αμερικανίδα τραγουδίστρια Καμίλα Καμπέγιο και τον αμερικανό ράπερ Young Thug. Κυκλοφόρησε στις 3 Αυγούστου 2017 ως διαφημιστικό single του ντεμπούτου στούντιο άλμπουμ *Camila* (2018), μαζί με το "OMG". Στις 30 Αυγούστου 2017 μέσω των κοινωνικών μέσων ενημέρωσης, η Καμπέγιο επιβεβαίωσε ότι το τραγούδι ήταν το δεύτερο single του άλμπουμ. 

Το τραγούδι είχε τεράστια επιτυχία. Έφτασε πρώτο στην Αυστραλία, τη Βραζιλία, τον Καναδά, τη Γαλλία, την Ιρλανδία, το Μεξικό, τη Σκωτία, το Ηνωμένο Βασίλειο και τις Ηνωμένες Πολιτείες. Επίσης, έφτασε στα τοπ 10 σε αρκετές χώρες όπως την Κολομβία, τη Δανία, τη Γερμανία, τις Κάτω Χώρες, τη Νέα Ζηλανδία και την Ελβετία.

Το μουσικό του βίντεο σκηνοθετήθηκε από τον Dave Meyers και έκανε πρεμιέρα στις 24 Οκτωβρίου 2017. Το βίντεο δείχνει την Cabello να παίζει την Karla που είναι μια ηθοποιός της τηλεόρασης και πρωταγωνιστής κινηματογραφικών ταινιών. Κυκλοφόρησε επίσης ένα βίντεο, που δείχνει την τραγουδίστρια και αρκετούς χορευτές σε ένα μετρό της Νέας Υόρκης. Η Cabello παρουσίασε το "Havana" σε πολλές ζωντανές εμφανίσεις, συμπεριλαμβανομένων του 2017 MTV Europe Music.

## Παραπομπές


Κατηγορία:Αμερικανικά τραγούδια
Γλαρονήσι Φωκίδας

Το **Γλαρονήσι** είναι μια μικρή βραχονησίδα που βρίσκεται στον κολπίσκο της Αγίας Ειρήνης στα βόρεια παράλια του Κορινθιακού Κόλπου στο Νομό Φωκίδας. Ανήκει στην Τοπική Κοινότητα Καλλιθέας που υπάγεται στη Δημοτική Ενότητα Τολοφώνος του Δήμου Δωρίδος. Είναι σε πολύ κοντινή απόσταση από την ακτή της Δωρίδος. Δεν κατοικείται ούτε έχει κάποιο κτίσμα.

## Εξωτερικοί σύνδεσμοι
* Γλαρονήσι Φωκίδας ΑΝΩΘΕΝ από το https://www.youtube.com

## Πηγές
* Μιχάλης Θεοχαρόπουλος, «Αναγκαιότητα προσανατολισμού των Προγραμμάτων Περιβαλλοντικής Εκπαίδευσης για τη διαχείριση της βιοποικιλότητας, στην κατεύθυνση της αειφόρου ανάπτυξης και της ευαισθητοποίησης των πολιτών. Η περίπτωση των οικοσυστημάτων των νησίδων του δυτικού Κορινθιακού Κόλπου της παραλιακής Φωκίδας» στο: *Πρακτικά 4ου Συνεδρίου Πανελλήνιας Ένωσης Εκπαιδευτικών για την Περιβαλλοντική Εκπαίδευση (Π.Ε.ΕΚ.Π.Ε.) "Προς την Αειφόρο Ανάπτυξη: Φυσικοί Πόροι, Κοινωνία, Περιβαλλοντική Εκπαίδευση". Ναύπλιο, 12-14/12/2008*. Ανακτήθηκε: 25/11/2015. (ηλεκτρονικό έγγραφο· αρχείο pdf)

## Παραπομπές


Κατηγορία:Νησιά της Φωκίδας
Κατηγορία:Ελληνικές βραχονησίδες
Γλαρονήσι (αποσαφήνιση)

Με την ονομασία **Γλαρονήσι** είναι γνωστές οι παρακάτω νησίδες στην Ελλάδα:

* Γλαρονήσι, στο σύμπλεγμα των Αλκυονίδων Νήσων 
* Γλαρονήσι Γυάρου
* Γλάρος Ευβοίας, στον κόλπο της Κύμης 
* Γλαρονήσι Κυκλάδων
* Γλαρονήσι Φωκίδας

αλλά και τα:
* Μεγάλο και Μικρό Γλαρονήσι ανάμεσα στη Λέρο και τη Κάλυμνο που αποτελούν τα Γλαρονήσια

Κατηγορία:Αποσαφηνίσεις ελληνικών τοπωνυμίων
Σερνικάκι Φωκίδας

Το **Σερνικάκι** είναι πεδινός οικισμός της Παρνασσίδας στο νομό Φωκίδας σε υψόμετρο 140 μέτρων, ο οποίος βρίσκεται δίπλα στην ΕΟ Ιτέας - Άμφισσας και μέσα στις δυτικές εκτάσεις του Ελαιώνα της Άμφισσας. Απέχει 7 χιλιόμετρα ΝΑ. της Άμφισσας, 10 χιλιόμετρα Β.-ΒΔ. της Ιτέας και λίγα λεπτά από τον αρχαιολογικό χώρο των Δελφών. Το όνομα του χωριού είναι τοπωνύμιο που προήλθε την περίοδο της Τουρκοκρατίας από τον πρώτο Τούρκο τσιφλικά της περιοχής, τον Σερνίκ-Αγά. Το 1912 συστάθηκε κοινότητα με έδρα το ίδιο, ενώ το 1943 αποσπάσθηκε από το νομό Φθιώτιδος και Φωκίδος και υπάχθηκε στο νομό Φωκίδος. Σύμφωνα με το σχέδιο Καλλικράτης, από το 2011, αποτελεί την κοινότητα Σερνικακίου που ανήκει στη δημοτική ενότητα Αμφίσσης του Δήμο Δελφών και σύμφωνα με την απογραφή 2021 έχει πληθυσμό 364 κατοίκους.

## Ξωκκλήσι Αγίας Παρασκευής

μικρογραφία|αριστερά|Το ξωκκλήσι της Αγίας Παρασκευής Σερνικακίου
Πλήθος προσκυνητών συρρέουν την ημέρα της εορτής της Αγίας Παρασκευής (26 Ιουλίου) στο ομώνυμο ξωκκλήσι (Ναΐσκος) της περιοχής, ευρισκόμενο περίπου 3 χιλιόμετρα  μακριά από το χωριό, όπου και τελείται Αρχιερατική Λειτουργία (Ακολουθία Εσπερινού) και πραγματοποιείται το έθιμο της νυκτερινής Λιτανείας. Η αρχική δημιουργία του λατρευτικού αυτού χώρου τοποθετείται μεταξύ αρχών του 15ου - 16ου αιώνα, όταν εργάτες από το τοπικό Μούλκι χρησιμοποίησαν οικοδομικά υλικά από τα ερείπια ενός πύργου του 4ου π.Χ. αιώνα και ενός αρχαίου υδραγωγείου, ώστε να κατασκευάσουν έναν υποτυπώδη ναό στη μνήμη της Αγίας. Ακολούθως, αρκετά χρόνια μετά την ίδρυση του νεοσύστατου και ανεξάρτητου ελληνικού κράτους (1850), η εκκλησία επεκτάθηκε, ενώ μετά τη Μικρασιατική Καταστροφή (χάρη και στην έμπρακτη βοήθεια προσφύγων από τον Πόντο) ενισχύθηκε περαιτέρω, έως ότου μία πυρκαγιά το 1961 κατέστρεψε μέρος του ξύλινου τέμπλου της. Εν συνεχεία διαπλατύνθηκε ο περίβολος του ναού κατόπιν δωρεάς τοπικού κτηματία και με τη συνδρομή των κατοίκων του οικισμού, έγινε νέος κατασκευαστικός σχεδιασμός ο οποίος και υλοποιήθηκε δίνοντας στην εκκλησία την τελική της μορφή.

## Πληθυσμός
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δελφών
The Gate

Το **The Gate** είναι ένα τραγούδι της Ισλανδής μουσικού Μπιορκ. Κυκλοφόρησε στις 15 Σεπτεμβρίου 2017 από την One Little Indian ως το πρώτο σίνγκλ από το ένατο στούντιο άλμπουμ της ''Utopia''. Πρόκειται για ένα τραγούδι που συνδυάζει ατμοσφαιρικούς και ηλεκτρονικούς ήχους, την παραγωγή του οποίου ανέλαβε η Μπιορκ και ο Βενεζουελανός μουσικός Arca.

Θεματικά, το τραγούδι περιγράφει τις δυνατότητες που έχει η αγάπη, τόσο από αμφιδβητούμενη όσο και από εμφατική άποψη. Θεωρείται από κάποιους η μετάβαση από τα θέματα και τις εικόνες του προηγούμενου άλμπουμ, *[[Vulnicura]]* (2015) στο αισιόδοξο κλίμα του *Utopia*.

## Κυκλοφορία
Στις 3 Αυγούστου 2017, το περιοδικό Dazed κυκλοφόρησε το Φθινοπωρινό του τεύχος, με αφιέρωμα στη Μπιορκ. Στη συνέντευξή της, η μουσικός αποκάλυψε τον τίτλο του "The Gate" και ανέφερε πως το βίντεο κλιπ του είχε ήδη γυριστεί. Ένα μήνα αργότερα, στις 5 Σεπτεμβρίου ανακοίνωσε πως θα είναι το πρώτο σίνγκλ του επερχόμενου άλμπουμ της και πως θα κυκλοφορούσε στις 18 Σεπτεμβρίου σε ψηφιακές μορφές και στις 22 Σεπτεμβρίου σε μια περιορισμένη έκδοση βινυλίου με ελαφρώς διαφορετικό εξώφυλλο.

Το σίνγκλ ανακοινώθηκε με tweet από την εκπομπή BBC Radio Music 6 πως θα έκανε πρεμιέρα στις 5 πμ , αλλά ως έκπληξη κυκλοφόρησε τα μεσάνυχτα στις 15 Σεπτεμβρίου 2017, τρεις μέρες πριν την προκαθορισμένη ημερομηνία. Το "The Gate" έγινε διαθέσιμο διαδικτυακά στις υπηρεσίες streaming και στα ηλεκτρονικά καταστήματα μουσικής απρόσμενα, κάτι που η ίδια χαρακτήρησε "μεσονύκτιο κέρασμα".

## Τσάρτ

μικρογραφία|198x198εσ|Το εξώφυλλο του σίνγκλ στην εκδοχή του βινυλίου.

## Εκδοχές
Εκτός από το Radio Edit, δηλαδή την συντόμευση του τραγουδιού για το ραδιόφωνο και τη μικρή διαφορά της εκδοχής του άλμπουμ με αυτή του σίνγκλ, η εκδοχή του βινυλίου είχε ένα αποκλειστικό κλείσιμο με φλάουτο.
* Single Version 6:39
* Vinyl Version 7:32
* Radio Edit 3:56
* Album Version 6:33

## Ιστορικό κυκλοφοριών

## Παραπομπές


Κατηγορία:Τραγούδια του 2017
Κατηγορία:Τραγούδια της Μπιορκ
Κατηγορία:Singles της One Little Indian Records
Κατηγορία:Singles του 2017
Φρειδερίκος Ε΄ του Μπάντεν-Ντούρλαχ

Ο **Φρειδερίκος Ε΄**, γερμ. Friedrich V (6 Ιουλίου 1594 - 8 Σεπτεμβρίου 1659) από τον Οίκο του Τσέρινγκεν ήταν μαργράβος του Μπάντεν-Ντούρλαχ (1622-1659).

## Βιογραφία
Ήταν ο πρωτότοκος γιος του Γεωργίου-Φρειδερίκου μαργράβου του Μπάντεν-Ντούρλαχ και της Γιουλιάνας-Ούρσουλας, κόρης του Φρειδερίκου βιλντ- & ρινεγκράβου του Ζαλμ-Νέφβιλ.

Το 1659 απεβίωσε στο Ντούρλαχ σε ηλικία 65 ετών και τον διαδέχθηκε ο πρωτότοκος γιος του Κάρολος ΣΤ΄.

## Οικογένεια
Νυμφεύτηκε πρώτα το 1616 τη Βαρβάρα, κόρη του Φρειδερίκου Α΄ δούκα της Βυρτεμβέργης και είχε τέκνα:
* Φρειδερίκος ΣΤ΄ 1617-1677, μάργραβος του Μπάντεν-Ντούρλαχ.
* Κάρολος-Μάγκνους 1621-1658, μάργραβος του Μπάντεν-Ντούρλαχ.
* Ιωάννα 1623-1661, παντρεύτηκε πρώτα τον Ιωάννη-Μπανέρ στρατάρχη της Σουηδίας και μετά τον Ερρίκο κόμη φον Τουρν.
* Φρειδερίκη 1625-1645, απεβίωσε 20 ετών.

Τον Μάιο του 1627 απεβίωσε η Βαρβάρα και ο Φρειδερίκος Ε΄ έκανε τον Οκτώβριο του ίδιου έτους δεύτερο γάμο με την Ελεονόρα, κόρη του Αλβέρτου-Όθωνα κόμη του Λάουμπαχ και είχε τέκνα:
* Βερνάρδος-Γουσταύος 1631-1677, αρχικά υποστράτηγος του Σουηδικού στρατού, μετά καρδινάλιος και ηγούμενος του αββαείου της Φούλντα και του Κέμπτεν.

Το 1633 απεβίωσε η Ελεονόρα και το 1634 ο Φρειδερίκος Ε΄ έκανε τρίτο γάμο με την Μαρία-Ελισάβετ, κόρη του Βόλρατ Δ΄ κόμη του Βάλντεκ-Άιζενμπερκ· δεν απέκτησαν απογόνους.

Το 1643 απεβίωσε η Ελεονόρα και το επόμενο έτος έκανε τον τέταρτο γάμο του με την Άννα-Μαρία, κόρη του Ιακώβου φον Χόεν-Γκέρολντσεκ· δεν απέκτησαν απογόνους.

Το 1649 απεβίωσε η Άννα-Μαρία και το 1650 έκανε τον πέμπτο γάμο του με την Ευσεβία-Ελισάβετ, κόρη του Χριστοφόρου Β΄ κόμη του Φύρστενμπερκ· δεν απέκτησαν απογόνους.

## Πηγές
* Karl Friedrich Ledderhose (1878), "Markgraf von Baden-Durlach", Allgemeine Deutsche Biographie (ADB) (in German), 8, Leipzig: Duncker & Humblot, pp. 596–600
## Παραπομπές


Κατηγορία:Οίκος του Τσέρινγκεν